ہرپرساد شاستری

ہرپرساد شاستری ()  (6 دسمبر 1853 – 17 نومبر 1931ء) جو ہرپرساد بھٹاچاریہ کے نام سے بھی مشہور ہیں، ہندوستان کے ایک دانش ور، سنسکرت کے عالم، پرانے دستاویزوں کے شیدائی اور بنگالی ادب کے مورخ تھے۔ بنگالی ادب کے سب سے قدیم نمونہ چریاپد کے انکشاف کا سہرا ہرپرساد کے سر ہے۔

 ابتدائی زندگی 
ہرپرساد شاستری بنگالی شہر کھلنا میں واقع کمیرا گاؤں میں پیدا ہوئے۔ ان کا آبائی وطن چوبیس پرگنہ کے شمال میں واقع نیہاٹی تھا۔ ان کے خاندان کا نام بھٹاچاریہ تھا جو بنگال کا ایک عام خاندانی نام ہے۔

ہرپرساد شاستری کی ابتدائی تعلیم اپنے گاؤں کے اسکول میں ہوئی، بعد ازاں وہ کلکتہ کے سنسکرت کالج اور پریزیڈنسی کالج میں پڑھتے رہے۔ کلکتہ میں وہ مشہور بنگالی محقق اور سماجی مصلح ایشور چندر ودیا ساگر کے ساتھ قیام پزیر رہے۔ ودیا ساگر شاستری کے بڑے بھائی نندکمار کے دوست تھے۔ 

شاستری نے سنہ 1871ء میں ثانوی تعلیم مکمل کی، سنہ 1873ء میں انڈر گریجویٹ، 1876ء میں بی اے اور 1877ء میں سنسکرت میں آنرز مکمل کیا۔ ایم اے کی ڈگری لینے کے بعد انھیں شاستری کا خطاب دیا گیا۔ یہ خطاب اس طالب علم کو دیا جاتا تھا جو امتیازی نمبروں سے کامیاب ہوتا۔ سنہ 1878ء میں وہ ہیئر اسکول میں مدرس بن گئے۔

 پیشہ ورانہ زندگی 
ہرپرساد شاستری متعدد مناصب پر فائز رہے۔ سنہ 1883ء میں وہ سنسکرت کالج کے پروفیسر بنے۔ اسی اثنا میں وہ حکومت بنگال کے معاون مترجم بھی تھے۔ سنہ 1886ء سے 1894ء تک سنسکرت کالج کی تدریس کے ساتھ بنگال لائبریری کے کتاب دار بھی رہے۔ سنہ 1895ء میں شاستری پریزیڈنسی کالج کے شعبہ سنسکرت کے صدر بنے۔

سنہ 1900ء میں شاستری سنسکرت کالج کے صدر مدرس بن گئے لیکن 1908ء میں انھوں نے سنسکرت کالج چھوڑ کر حکومت کے شعبہ معلومات میں ملازمت کرلی۔ نیز 1921ء سے 1924ء تک وہ ڈھاکہ یونیورسٹی میں بنگالی اور سنسکرت زبانوں کے شعبوں کے صدر رہے۔

 حوالہ جات 

زمرہ:پریزیڈنسی یونیورسٹی، کولکاتا کے فضلا
زمرہ:بنگالی ہندو
زمرہ:بنگالی مصنفین
زمرہ:کلکتہ یونیورسٹی کے فضلا
زمرہ:بنگالی نشاۃ ثانیہ سے منسلک شخصیات
زمرہ:سنسکرت کالج کے فضلا
زمرہ:کلکتہ یونیورسٹی کے فکیلٹی
زمرہ:ایشیاٹک سوسائٹی کے صدور
زمرہ:1853ء کی پیدائشیں
زمرہ:1931ء کی وفیات
زمرہ:کولکاتا کے اسکالر
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی معلمین
زمرہ:انیسویں صدی کے ہندوستانی مؤرخین
زمرہ:انیسویں صدی کے ہندوستانی ناول نگار
زمرہ:انیسویں صدی کے ہندوستانی اسکالر
زمرہ:انیسویں صدی کے ہندوستانی مصنفین
زمرہ:بیسویں صدی کی بنگالی شخصیات
زمرہ:بیسویں صدی کے بھارتی معلمین
زمرہ:بیسویں صدی کے بھارتی مضمون نگار
زمرہ:بیسویں صدی کے بھارتی مؤرخین
زمرہ:بیسویں صدی کے بھارتی مرد مصنفین
زمرہ:بیسویں صدی کے بھارتی غیر افسانوی مصنفین
زمرہ:بیسویں صدی کے ہندوستانی ناول نگار
زمرہ:بیسویں صدی کے ہندوستانی اسکالر
زمرہ:بیسویں صدی کے بھارتی مصنفین
زمرہ:بنگالی معلمین
زمرہ:بنگالی مؤرخین
زمرہ:بنگالی شخصیات
زمرہ:بھارت کے انگریزی مصنفین
زمرہ:اساتذہ بھارتی تعلیم گاہیں
زمرہ:بھارتی معلمین
زمرہ:بھارتی مضمون نگار
زمرہ:بھارتی مؤرخین
زمرہ:بھارتی مہتممین کتب خانہ
زمرہ:بھارتی مرد مضمون نگار
زمرہ:بھارتی مرد ناول نگار
زمرہ:بھارتی مرد مصنفین
زمرہ:بھارت کے غیر افسانوی مصنفین
زمرہ:بھارتی ناول نگار
زمرہ:بھارتی محققین
زمرہ:بھارتی مصنفین
زمرہ:کھلنا کی شخصیات